Document ID: /fineweb-2-swissfilter-quality_10-filterrobots/filtered/00084.jsonl.gz/5

Ελβετία: Η Swissmedic ενέκρινε το εμβόλιο της Johnson & Johnson
Πρόκειται για το τρίτο εμβόλιο που εγκρίνεται από τη χώρα μαζί με τα εμβόλια των Pfizer/ BioNTech και της Moderna
Η ελβετική ρυθμιστική αρχή φαρμάκων Swissmedic ενέκρινε το εμβόλιο κατά της Covid-19 της αμερικανικής φαρμακοβιομηχανίας Johnson & Johnson, δήλωσε σήμερα εκπρόσωπος Τύπου της Αρχής αυτής, και είναι το τρίτο εμβόλιο που εγκρίνεται από τη χώρα μαζί με τα εμβόλια των Pfizer/ BioNTech και της Moderna.
Η Ελβετία δεν έχει παραγγείλει μέχρι στιγμής το εμβόλιο της Johnson & Johnson, το οποίο έχει ήδη εγκριθεί από άλλες χώρες, συμπεριλαμβανομένων των Ηνωμένων Πολιτειών, του Καναδά, καθώς και της Ευρωπαϊκής Ένωσης. Ενώ οι παραδόσεις έχουν αρχίσει στις Ηνωμένες Πολιτείες, η Ευρώπη δεν αναμένεται να λάβει το εμβόλιο πριν από το δεύτερο τρίμηνο.
Σε δοκιμή του εμβολίου της J&J που έγινε σε παγκόσμιο επίπεδο σε 44.000 εθελοντές, το εμβόλιο βρέθηκε κατά 66% αποτελεσματικό στην πρόληψη της μέτριας έως σοβαρής νόσου COVID-19 τέσσερις εβδομάδες μετά τον εμβολιασμό, και 100% αποτελεσματικό στην πρόληψη της νοσηλείας και του θανάτου λόγω του ιού.
Ωστόσο, η Ελβετία επέλεξε να μην παραγγείλει το εμβόλιο της J&J εν μέσω του πρώτου κύκλου αγορών του εμβολίου, λόγω του ότι πιθανότατα δεν θα είχε το εμβόλιο εν μέσω της συμφόρησης του εφοδιασμού έως αργότερα το 2021. Έχει παραγγείλει περίπου 36 εκατομμύρια δόσεις εμβολίων από τις Pfizer/BioNTech, τη Moderna, τη CureVac, τη Novavax και την AstraZeneca, με τα εμβόλια των τριών τελευταίων να μην έχουν ακόμη εγκριθεί στην Ελβετία.
Μέχρι σήμερα, η Ελβετία έχει λάβει 1,38 εκατομμύρια δόσεις εμβολίων Pfizer/BioNtech και Moderna, με 1,34 εκατομμύρια εμβόλια να έχουν χορηγηθεί, ανακοίνωσε το ομοσπονδιακό υπουργείο Υγείας. Σχεδόν 433.000 άνθρωποι έχουν εμβολιαστεί πλήρως, και με τις δύο δόσεις.
Η Ελβετία ανακοίνωσε σήμερα 3.643 νέες μολύνσεις για τις προηγούμενες τρεις ημέρες, με 12 νέους επιβεβαιωμένους θανάτους από την ασθένεια. Πολλές από τις νέες μολύνσεις προέρχονται από παραλλαγμένα στελέχη του ιού, συμπεριλαμβανομένων αυτών που ταυτοποιήθηκαν πρώτη φορά στη Βρετανία και τη Νότια Αφρική.
Πηγή: https://ygeiamou.gr
Διαβάστε επίσης:
Ελβετία: Ζητούν την παραίτηση του υπουργού υγείας «Αλέν Μπερσέτ» χιλιάδες διαδηλωτες στην Λωζάνη και σε πολλές πόλεις τις Ελβετίας
Ελβετία: Ζητούν την παραίτηση του υπουργού υγείας «Αλέν Μπερσέτ» χιλιάδες διαδηλωτες στην Λωζάνη και σε πολλές πόλεις τις Ελβετίας Σε πολλές πόλεις της Ελβετίας, χιλιάδες
Γερμανία: Έρχεται αποκλεισμός από τα καταστήματα τροφίμων για τους μή εμβολιασμένους Μικραίνει συνεχώς ο κλοιός των κυβερνήσεων στους μη εμβολιασμένους με μέτρα τα οποία πριν
Ελλάδα: Εστειλαν στους σεισμόπληκτους τόνους από άχρηστα ρούχα, νυφικά, ακόμα και άπλυτα εσώρουχα – Γίναμε ξεφτίλες!
Ελλάδα: Εστειλαν στους σεισμόπληκτους τόνους από άχρηστα ρούχα, νυφικά, ακόμα και άπλυτα εσώρουχα – Γίναμε ξεφτίλες! Η βοήθεια στον συνάνθρωπο είναι άρρηκτα δεμένη με τον
Νορβηγία: Τουλάχιστον τέσσερις νεκροί από επίθεση με τόξο στην πόλη Κόνγκσεμπεργκ της Νορβηγίας Πολλοί άνθρωποι σκοτώθηκαν και πολλοί ακόμη τραυματίστηκαν σε επιθέσεις στην πόλη Κόνγκσεμπεργκ,
Υγεία: Το εμβόλιο Astrazeneca δεν μπορεί να χρησιμοποιηθεί στην Ελβετία επειδή δεν είναι εγκεκριμένο
Υγεία: Το εμβόλιο Astrazeneca δεν μπορεί να χρησιμοποιηθεί στην Ελβετία επειδή δεν είναι εγκεκριμένο Η Ελβετία έδωσε σχεδόν 440.000 δόσεις εμβολίου κατά του COVID-19 σε